Նրա փոխանցմամբ, կոռուպցիայի ընկալման համաթիվը ստեղծվում է հանրային սեկտորի հետ առնչվող գործարարների և փորձագետների հետ հարցումների հիման վրա, և համարվում է բավական վստահելի ցուցանիշ․ - «Եվ սա ոչ թե շարքային քաղաքացիներինն է, որպեսզի հետագային չլինի, ասենք, խոսակցություն, որ շարքային քաղաքացիները մեր մոտ սոված են, աղքատ են և պարզ է, վատ կընկալեն: Ո՚չ: Սա փորձագետների և գործարարների ընկալումն է: Ընդ որում՝ ոչ միայն հայաստանցի փորձագետների և գործարարների ընկալումն է»: